b'\n_START_ARTICLE_\nSeaton (Devon)\n_START_SECTION_\nHistorie\n_START_PARAGRAPH_\nSeaton har eksistert som et bondesamfunn i 4 000 \xc3\xa5r f\xc3\xb8r romerne ankom og det var en bygdeborg fra jernalderen ved Seaton Down best\xc3\xa5ende av jordvoller og en noe uvanlig utforming i kontrast til andre festningsverk i omr\xc3\xa5der, som Hawkesdown Hill, Blackbury Camp og Berry Camp. I l\xc3\xb8pet av romersk tid var dette en viktig havn selv om romerske levninger har blitt tildekket for \xc3\xa5 bevare dem. I angelsaksisk tid bar Seaton kjent som Fluta eller Fleet, det angelsaksiske ordet for vik eller bukt. Byen Fleet ble opprettet ved angelsaksisk charter i 1005. Den f\xc3\xb8rste omtalen av Seaton var ved pavelig bulle av pave Eugenius III i 1146._NEWLINE_Seaton var en viktig havn i flere \xc3\xa5rhundrer, s\xc3\xb8rget for forsyninger og sj\xc3\xb8folk for Edvard I av Englands krig mot Skottland og Frankrike. P\xc3\xa5 1300-tallet f\xc3\xb8rte omfattende stormer til et jordskred som delvis blokkerte elvemunningen, og en voll av grus og sm\xc3\xa5stein begynte \xc3\xa5 bygge seg opp. I 1868 f\xc3\xb8rte ankomsten av jernbane til mindre bruk av havnen._NEWLINE_I november 2013 kunne metalldetektorentusiasten Laurence Egerton avdekke \xc2\xabSeaton Down Hoard\xc2\xbb, et nedgravd forr\xc3\xa5d av kobbermynter, best\xc3\xa5ende av rundt 22 000 mynter, et av de st\xc3\xb8rste og best bevarte forr\xc3\xa5d av mynter fra 300-tallet som noen gang er funnet i Storbritannia (Grouville-forr\xc3\xa5det p\xc3\xa5 Jersey som ble funnet i 2012 er st\xc3\xb8rre, rundt 70 000 mynter). En gruppe av arkeologer har omsorgsfullt fjernet og renset myntene i m\xc3\xa5nedene etter.'